მირზაანი (დაბა)

მირზაანი (ყოფილი  ძველი მირზაანი) — ყოფილი დაბა (1945–1988 წლებში) აღმოსავლეთ საქართველოში, წითელწყაროს რაონში (ახლანდ. დედოფლისწყაროს მუნიციპალიტეტი). 

მირზაანი გაშენებული იყო ისტორიულ ქიზიყში, ივრის ზეგანზე, ზღვის დონიდან 760 მ-ზე, დედოფლისწყაროდან 15 კმ-ში. 

 ისტორია 
დასახლების ზრდა უკავშირდება 1930-იან წლებში მირზაანის ნავთობის საბადოს აღმოჩენას და ექსპლოატაციის დაწყებას. 1945 წელს მიიღო ქალაქური ტიპის დასახლების (დაბის) სტატუსი. მირზაანის სადაბო საბჭოში შედიოდა საკუთრივ დაბა მირზაანი, სოფელი პატარა შირაქი და ალაზნის წყალსაქაჩის დასახლება. 1957 წელს მირზაანის სადაბო საბჭო გაუქმდა; მირზაანი და პატარა შირაქი მიეკუთვნა წითელწყაროს სადაბო საბჭოს, ხოლო ალაზნის წყალსაქაჩის დასახლება — არხილოსკალოს სასოფლო საბჭოს.საქართველოს სსრ უმაღლესი საბჭოს უწყებები, 1957, №11. — გვ. 6.  1980-იანი წლების ბოლოს მირზაანი მოსახლეობისგან დაიცალა. 1988 წელს დაბა ოფიციალურად გაუქმდა.საქართველოს სსრ უმაღლესი საბჭოს უწყებები, 1988, №11. — გვ. 9. 

 ჰავა 
ყოფ. დაბა მირზაანში ზომიერად ნოტიო სუბტროპიკული ჰავაა, იცის ზომიერად ცივი ზამთარი და ხანგრძლივი თბილი ზაფხული. ჰაერის საშუალო წლიური ტემპერატურაა 10,1°, იანვრის საშუალო ტემპერატურაა  -1,5°, აგვისტოსი — 21,7°; აბსოლუტური მინიმუმია -26°, ხოლო მაქსიმუმი —  35°. ნალექები 650 მმ წელიწადში.

დემოგრაფია

 აღწერის წელი  მოსახლეობა  კაცი  ქალი 1939  1 016   1970 Cities and towns of Georgia pop-stat.mashke.org 91   1979  53   1989  0  

ლიტერატურა

 სქოლიო 

კატეგორია:დედოფლისწყაროს მუნიციპალიტეტის ნასოფლარები